**REPUBLIKA HRVATSKA**

**MEĐIMURSKA ŽUPANIJA**

**OPĆINA SELNICA**

Selnica, 5. svibnja 2023.

**OBRAZLOŽENJE**

**UZ 1. IZMJENE I DOPUNE PRORAČUNA OPĆINE SELNICA**

**ZA 2023. GODINU**

Proračun Općine Selnica za 2023. godinu s projekcijama za 2024. i 2025. godinu usvojen je 16. prosinca 2022. godine na 16. sjednici Općinskog vijeća Općine Selnica i objavljen u „Službenom glasniku Međimurske županije“ br. 23/22.

Zakonom o proračunu (''Narodne novine'', broj 144/21) utvrđeno je da, ako se tijekom proračunske godine povećaju odnosno smanje prihodi i rashodi, proračun se mora uravnotežiti. Budući da su od donošenja Proračuna Općine Selnica za 2023. godinu nastale promjene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu proračuna, donose se izmjene i dopune proračuna za tekuću proračunsku godinu, a projekcije proračuna za 2024. i 20245 godinu se ne mijenjaju.

Prvim izmjenama i dopunama Proračuna Općine Selnica predlaže se usklađenje dosadašnjeg izvršenja prihoda i primitaka, rashoda i izdataka, te planiranje novih prihoda i rashoda.

Ukupni proračun umanjen za preneseni manjak prihoda iz prethodnih godina iznosi 2.812.040,00 eura.

Sukladno zakonskoj regulativi Izmjene i dopune Proračuna donose se na razini skupine računskog plana.

**I. OPĆI DIO**

**PRIHODI**

Ukupni plan prihoda i primitaka povećava se za 259.597,62 eura i iznosi ukupno 2.827.647,62 eura. Nakon planiranog sukcesivnog pokrića manjka prihoda iz prethodnih godina u iznosu od 15.607,62 eura planiraju se sveukupni prihodi i primici u iznosu od 2.812.040,00 eura.

Prihodi od prodaje neproizvedene dugotrajne imovine (skupina 71) povećavaju se za 259.597,62 eura.

**RASHODI**

Ukupni plan rashoda i izdataka za 2023. godinu povećava se za 419.910,00 eura i iznosi ukupno 2.812.040,00 eura, a detaljno su razrađeni u Posebnom dijelu proračuna, gdje su rashodi i izdaci prikazani u skladu s organizacijskom, programskom i ekonomskom klasifikacijom.

**RAČUN FINANCIRANJA**

Izdaci za otplatu glavnice primljenih kredita i zajmova (skupina 54) povećavaju se za 311.000,00 eura, jer se povećavaju izdaci za otplatu glavnice primljenih kredita od tuzemnih kreditnih institucija izvan javnog sektora-dugoročnih u iznosu od 458.200,00 eura zbog veće otplate dugoročnog kredita za izgradnju dječjeg vrtića zbog isplate drugog dijela potpore (EU sredstva), a smanjuju se izdaci za otplatu glavnice primljenih kredita od tuzemnih kreditnih institucija izvan javnog sektora-kratkoročnih u iznosu od 53.000,00 eura jer je iznos korištenog dozvoljenog prekoračenja po poslovnom računu s 31.12.2022. bio manji od planiranog. Smanjuju se i izdaci za otplatu glavnice primljenih robnih zajmova od tuzemnih trgovačkih društava izvan javnog sektora (Geodetski zavod d.d. Split) u iznosu od 94.200,00 eura.

**II. POSEBNI DIO**

**RAZDJEL 001 OPĆINA SELNICA**

**00101 JEDINSTVENI UPRAVNI ODJEL OPĆINE SELNICA**

**PROGRAM 1001 JAVNA UPRAVA I ADMINISTRACIJA**

U okviru programa Javna uprava i administracija smanjuju se rashodi s planiranih 464.675,00 € na 424.125,00 € što čini razliku od 40.550,00 €.

* A100102 POSLOVANJE OPĆINSKE UPRAVE – smanjuju se rashoda za ukupno 45.950,00 €.

Materijalni rashodi (32) povećavaju se za 5.120,00 € zbog povećanja rashoda za sitni inventar, usluge odvjetnika i pravnog savjetovanja, grafičke i tiskarske usluge.

Rashodi za nabavu proizvedene dugotrajne imovine (42) povećavaju se za 1.930,00 € zbog povećanja rashoda za nabavu ostale opreme za održavanje i zaštitu (video nadzor) i rashoda za nabavu glazbenih instrumenata za tamburašku sekciju KUD-a.

Izdaci za otplatu glavnice primljenih kredita i zajmova (54) smanjuju se za 53.000,00 € zbog smanjenja izdataka za otplatu glavnice primljenih kredita i zajmova od kreditnih i ostalih financijskih institucija izvan javnog sektora (544) jer je iznos korištenog dozvoljenog prekoračenja po poslovnom računu s 31.12.2022. bio manji od planiranog.

* A100106 KULTURA – povećavaju se rashodi za ukupno 1.400,00 €.

Materijalni rashodi (32) povećavaju se za 1.400,00 € zbog povećanja rashoda za materijal i dijelove za tekuće i investicijsko održavanje građevinskih objekata.

* A100107 KOMUNALNE USLUGE – povećavaju se rashodi za ukupno 4.000,00 €.

Materijalni rashodi (32) povećavaju se za 4.000,00 € zbog planiranja rashoda za zajedničku službu komunalnog redarstva.

**PROGRAM 1002 PROGRAM KREDITNOG ZADUŽENJA**

U okviru Programa kreditnog zaduženja povećavaju se rashodi i izdaci s planiranih 179.300,00 € na 535.500,00 € što čini razliku od 356.200,00 €.

* A100201 OTPLATA DUGOROČNOG KREDITA ZA IZGRADNJU DJEČJEG VRTIĆA – PBZ – povećavaju se rashodi i izdaci za ukupno 450.400,00 €.

Financijski rashodi (34) smanjuju se za 7.800,00 € zbog smanjenja rashoda za kamate za primljene kredite od tuzemnih kreditnih institucija izvan javnog sektora zbog povećane otplate kredita (isplaćen drugi dio potpore-EU sredstva).

Izdaci za otplatu glavnice primljenih kredita i zajmova (54) povećavaju se za 458.200,00 € zbog povećanja otplate glavnice primljenih kredita od tuzemnih kreditnih institucija izvan javnog sektora-dugoročnih, zbog isplaćenog drugog dijela potpore – EU sredstva za izgradnju dječjeg vrtića.

* A100202 OTPLATA ROBNOG ZAJMA – GEODETSKI ZAVOD SPLIT – smanjuju se izdaci za ukupno 94.200,00 €.

Izdaci za otplatu glavnice primljenih kredita i zajmova (54) smanjuju se za 94.200,00 € jer su otplaćene sve privremene situacije Geodetskom zavodu d.d. Split, a ostaju za otplatu kamate i troškovi.

**PROGRAM 1003 PROSTORNO UREĐENJE I UNAPREĐENJE STANOVANJA**

U okviru programa Prostorno uređenje i unapređenje stanovanja povećavaju se rashodi s planiranih 79.540,00 € na 90.300,00 €, što čini razliku od 10.760,00 €.

* K100302 IZGRADNJA I OPREMANJE DJEČJEG IGRALIŠTA UZ DJEČJI VRTIĆ SELNIČKI ZVONČIĆI – povećavaju se rashodi za ukupno 10.760,00 €.

Rashodi za nabavu proizvedene dugotrajne imovine (42) povećavaju se za 10.760,00 €.

**PROGRAM 1004 ODRŽAVANJE I GRADNJA KOMUNALNE INFRASTRUKTURE**

U okviru programa Održavanje i gradnja komunalne infrastrukture povećavaju se rashodi s planiranih 319.500,00 € na 371.390,00 €, što čini razliku od 51.890,00 €.

* A100401 MJESNI ODBOR SELNICA – povećavaju se rashodi za ukupno 22.700,00 €. Materijalni rashodi (32) povećavaju se za 22.700,00 € zbog povećanja rashoda za tekuće održavanje cesta i rashoda za komunalne usluge.
* A100402 MJESNI ODBOR DONJI KONCOVČAK – povećavaju se rashodi za ukupno 11.120,00 €.

Materijalni rashodi (32) povećavaju se za 670,00 € zbog povećanja rashoda za komunalne usluge.

Rashodi za nabavu proizvedene dugotrajne imovine (42) povećavaju se za 9.300,00 € zbog izgradnje parkirališta kod društvenog doma u Donjem Koncovčaku.

Rashodi za dodatna ulaganja na nefinancijskoj imovini (45) povećavaju se za 1.150,00 € zbog dodatnih ulaganja na društvenom domu Donji Koncovčak.

* A100404 MJESNI ODBOR BUKOVEC – povećavaju se rashodi za ukupno 3.670,00 €. Materijalni rashodi (32) povećavaju se za 3.670,00 €, zbog povećanja rashoda za komunalne usluge.
* A100407 MJESNI ODBOR ZEBANEC – povećavaju se rashodi za ukupno 3.500,00 €. Materijalni rashodi (32) povećavaju se za 2.000,00 € zbog povećanja rashoda za komunalne usluge.

Rashodi za dodatna ulaganja na nefinancijskoj imovini (45) povećavaju se za 1.500,00 € zbog povećanja rashoda za dodatna ulaganja na društvenom domu Zebanec.

* A100409 ODRŽAVANJE GROBLJA – povećavaju se rashodi za ukupno 3.000,00 €.

Rashodi za dodatna ulaganja na građevinskim objektima planiraju se u iznosu od 3.000,00 € zbog dodatnih ulaganja na grobnoj kući (zamjena podrumskih vrata).

* A100410 ODRŽAVANJE JAVNE ZGRADE U SELNICI, ŠPORTSKA 2 – uz nogometno igralište – povećavaju se rashodi u iznosu od 1.100,00 €.

Rashodi za dodatna ulaganja na nefinancijskoj imovini (45) planiraju se u iznosu od 1.100,00 € za zamjenu vrata.

* A100411 ODRŽAVANJE POSLOVNE ZGRADE UZ NOGOMETNO IGRALIŠTE U ZEBANEC SELU 110A – povećavaju se rashodi za ukupno 6.800,00 €.

Materijalni rashodi (32) povećavaju se za 800,00 € zbog povećanih rashoda za materijal za održavanje zgrade, a rashodi za dodatna ulaganja na nefinancijskoj imovini (45) povećavaju se za 6.000,00 € zbog ugradnje nove PVC stolarije na zgradi.

**PROGRAM 1006 KONKURENTNO I INOVATIVNO GOSPODARSTVO**

U okviru programa Konkurentno i inovativno gospodarstvo smanjuju se rashodi s planiranih 148.000,00 € na 133.000,00 €, što čini razliku od 15.000,00 €.

* K100601 IZGRADNJA KOMUNALNE INFRASTRUKTURE U GOSPODARSKOJ ZONI SELNICA – smanjuju se rashodi za ukupno 15.000,00 € jer se nastavak ceste u gospodarskoj zoni neće graditi ove godine.

**PROGRAM 1007 POTICANJE RAZVOJA TURIZMA**

U okviru programa Poticanje razvoja turizma smanjuju se rashodi s planiranih 66.500,00 € na 35.500,00 €, što čini razliku od 31.000,00 €

* K100702 SPOMEN PARK NAFTE U SELNICI – smanjuju se rashodi za ukupno 1.100,00 €. Rashodi za nabavu proizvedene dugotrajne imovine (42) smanjuju se za 1.100,00 €.
* K100703 KAMP SELNICA – smanjuju se rashodi za ukupno 29.900,00 €. Rashodi za nabavu proizvedene dugotrajne imovine (42) smanjuju se za 29.900,00 € jer izgradnja kampa neće započeti ove godine, a smanjuju se i rashodi za izgradnju šetnice uz ribnjak za 16.600,00 €.

**PROGRAM 1012 VISOKO OBRAZOVANJE**

U okviru programa Visoko obrazovanje povećavaju se rashodi s planiranih 21.300,00 € na 28.500,00 €, što čini razliku od 7.200,00 €.

* A101201 STIPENDIJE – povećavaju se rashodi za ukupno 7.200,00 €.

Rashodi za naknade građanima i kućanstvima na temelju osiguranja i druge naknade (37) povećavaju se za 7.200,00 €, zbog povećanja rashoda za studentske stipendije i stipendije učenika deficitarnih obrtničkih zanimanja.

**PROGRAM 1013 ORGANIZIRANJE I PROVOĐENJE ZAŠTITE I SPAŠAVNJA**

U okviru programa Organiziranje i provođenje zaštite i spašavanja povećavaju se rashodi s planiranih 113.580,00 € na 115.520,00 €, što čini razliku od 1.940,00 €.

* A101303 CRVENI KRIŽ – povećavaju se rashodi za ukupno 1.940,00 €. Ostali rashodi (38) povećavaju se za 1.940,00 € zbog sufinanciranja centra Prinos.

**PROGRAM 1014 RAZVOJ SPORTA I REKREACIJE**

U okviru programa Razvoj sporta i rekreacije povećavaju se rashodi s planiranih 46.540,00 € na 51.040,00 €, što čini razliku od 4.500,00 €.

* A101401 DONACIJE SPORTSKIM UDRUGAMA – povećavaju se rashodi za ukupno 4.500,00 €. Ostali rashodi (38) povećavaju se za 4.500,00 € zbog povećanja rashoda za tekuće donacije sportskim društvima.

**PROGRAM 1015 RAZVOJ CIVILNOG DRUŠTVA**

U okviru programa Razvoj civilnog društva povećavaju se rashodi s planiranih 23.140,00 € na 45.110,00 €, što čini razliku od 21.970,00 €.

* A101501 DONACIJE OSTALIM UDRUGAMA – povećavaju se rashodi za ukupno 8.670,00 €. Ostali rashodi (38) povećavaju se za 8.670,00 € zbog povećanja rashoda za tekuće donacije udrugama.
* A101502 VJERSKE ZAJEDNICE - povećavaju se rashodi za ukupno 13.300,00 €. Ostali rashodi (38) planiraju se u iznosu od 13.300,00 € za kapitalne donacije vjerskim zajednicama.

**PROGRAM 1017 RAZVOJ I SIGURNOST PROMETA**

U okviru programa Razvoj i sigurnost prometa povećavaju se rashodi s planiranih 383.200,00 € na 435.200,00 €, što čini razliku od 52.000,00 €.

* A101701 PROMETNA SIGNALIZACIJA – povećavaju se rashodi za ukupno 1.000,00 €.

Materijalni rashodi (32) povećavaju se za 1.000,00 € zbog povećanja rashoda za prometnu signalizaciju.

* K101705 IZGRADNJA VUKOVARSKE ULICE U SELNICI – povećavaju se rashodi za ukupno 34.000,00 €.

Rashodi za nabavu proizvedene dugotrajne imovine (42) povećavaju se za 34.000,00 €.

* K101710 IZGRADNJA PJEŠAČKO BICIKLISTIČKE STAZE UZ ŽC 2005 – povećavaju se rashodi za nabavu proizvedene dugotrajne imovine (42) u iznosu od 21.000,00 € za izgradnju pješačko biciklističke staze.
* K101714 IZGRADNJA VINOGRADSKE ULICE U PRAPORČANU cca 300 m (do kbr.20) – smanjuju se rashodi za nabavu proizvedene dugotrajne imovine za 40.000,00 €, jer se nažalost ove godine neće moći izgraditi planirani dio ceste u Vinogradskoj ulici u Praporčanu.
* K101716 IZGRADNJA UZDIGNUTIH PLOHA ZA SMIRIVANJE PROMETA U ČAKOVEČKOJ ULICI U SELNICI – planiraju se rashodi za nabavu proizvedene dugotrajne imovine u iznosu od 21.000,00 € zbog izgradnje uzdignutih ploha za smirivanje prometa.
* K101717 IZGRADNJA ODVOJKA ULICE ZRINSKIH U SELNICI kbr.26-28, dužine 100 m, širine 3 m – planiraju se rashodi za nabavu proizvedene dugotrajne imovine (42) u iznosu od 15.000,00 € zbog izgradnje ceste – odvojak Ulice Zrinskih od kbr. 26 do 28.

NAČELNIK OPĆINE SELNICA

Ervin Vičević, v.r.